ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms id tr nl id eo en id id id tr nl ms id ms ms ms id ms ms id id id ms ms ms ms id ms id id id id ms id id id ms ms ms id id id ms id id ms ms tr id id ms id de id id ms ms id id id id id id id id id ms id id id en ms ms en en en en en en en id ms ms id ms en id id jv ms id id it es id id en id ms ms ms ms ms ms
Khasiat Daun Durian Belanda Boleh Rawat Kencing Manis? - Hello Doktor
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Pemakanan Sihat • 12 hari
Khasiat cuka kurma utk darah tinggi dan kencing manis
Apakah khasiatnya dan cara minum macamana yg terbaik untuk penyakit kencing manis dan darah tinggi
Lihat 0 lagi kiriman
Semua komen ada di sini
Benarkah Teh Daun Durian Belanda Boleh Kawal Kencing Manis? Ambil Tahu Fakta INI
Ditulis oleh Muhammad Wa'iz Disemak pada 23/06/2022
Disemak secara perubatan oleh Dr. Ahmad Wazir Aiman
Jika sebelum ini, sudah ramai yang memperkatakan berkenaan segala macam khasiat yang boleh diperoleh daripada buah durian belanda. Namun, pada kali ini, kita fokus kepada khasiat daun durian belanda pula.
Di Malaysia, kita mungkin tidak biasa menggunakan daun pokok durian belanda, namun di beberapa negara, daun ini diolah menjadi teh daun durian belanda.
Persoalannya, adakah teh daun durian belanda ini mampu memberikan manfaat kepada kesihatan manusia?
Benarkah buah durian belanda mempunyai kebaikannya yang tersendiri seperti yang sering dicanang-canang? Ikuti jawapannya di sini.
Buah durian belanda boleh bantu rawat penyakit? Termasuk kanser?
Beberapa kajian menyatakan bahawa buah durian belanda itu sendiri mempunyai beberapa sifat sistem imun yang positif.
Ini kerana buah ini tinggi dengan kandungan antioksidan yang membantu meneutralkan radikal bebas yang boleh merosakkan sel tubuh.
Selain itu, buah durian belanda turut dilihat mampu mengurangkan keradangan yang berlaku pada tubuh.
Namun, apabila ia didakwa mampu merawat kanser, dakwaan tersebut perlu diperbetulkan kerana ia ternyata tidak benar sama sekali.
Memang terdapat satu kajian yang dijalankan oleh Purdue University menemui, komponen tertentu dalam buah durian belanda boleh merencatkan pertumbuhan sel kanser berdasarkan eksperimen makmal.
Namun, satu kajian sahaja tidak memadai untuk membuktikan keberkesanannya dalam merawat kanser yang tumbuh dalam tubuh manusia.
Tambahan lagi, kajian tersebut hanya dijalankan di peringkat ujian makmal sahaja, tidak terbukti keberkesanan yang sama akan berlaku dalam tubuh manusia.
Apa khasiat daun durian belanda?
Ada beberapa lokasi di dunia yang percaya ada khasiat daun durian belanda, termasuk mampu mengawal penyakit kencing manis, bertindak sebagai antibiotik dan juga mengurangkan keradangan.
Ada satu kajian perubatan mendapati, teh daun durian belanda membantu menyembuhkan luka pada badan tikus makmal dan ada juga kajian lain yang menunjukkan ia memberi perlindungan daripada kerosakan DNA.
Ada juga kajian yang menunjukkan khasiat daun durian belanda yang dijadikan sebagai teh.
Kajian tersebut mendapati, teh daun durian belanda dilihat membantu mengurangkan gula darah bagi penghidap kencing manis selain bertindak sebagai ejen antimikrob semula jadi.
Ada kajian dapati daun durian belanda bantu cegah simptom fibromyalgia
Selain itu, ada kajian dari University of Seville mendapati, ekstrak daun durian belanda ini boleh membantu mengelakkan simptom-simptom fibromyalgia daripada berlaku.
Menurut salah seorang penyelidik kajian terbabit, pengambilan ekstrak daun durian belanda dengan dos yang tepat mampu mengurangkan kesakitan kronik, keresahan dan juga kemurungan hasil daripada penyakit ini.
Namun, sehingga kini, kajian-kajian seperti ini hanya terbukti berkesan terhadap tikus makmal sahaja.
Ia masih perlu menjalani ujian klinikal dalam kalangan pesakit untuk memastikan keberkesanannya dan dos yang selamat untuk diambil oleh manusia.
Fibromyalgia adalah satu keadaan penyakit di mana berlakunya kesakitan muskuloskeletal pada seluruh badan.
Penyakit ini turut disertai dengan beberapa masalah lain seperti keletihan, dan juga gangguan pada kualiti tidur, memori dan juga emosi.
Individu yang mengalami fibromyalgia turut mempunyai beberapa keadaan kesihatan yang lain seperti gangguan sendi temporomandibular (TMJ), sindrom iritasi usus, keresahan dan juga kemurungan.
Kesemua dakwaan masih perlu kajian lanjut, terperinci
Walaupun khasiat-khasiat dan manfaat daun durian belanda ini kelihatan sangat menjanjikan, namun kesemua dapatan kajian hanyalah berdasarkan bukti saintifik yang amat terhad dan terlalu sedikit.
Kebanyakan manfaat buah durian belanda atau khasiat daun durian belanda ini diperoleh hasil daripada kajian yang dilakukan di makmal atau ke atas tikus makmal sahaja.
Walaupun ia kelihatan memberikan manfaat kepada tikus makmal tersebut, namun ia belum tentu akan memberikan kesan yang sama kepada tubuh manusia. Tidak termasuk lagi kesan sampingan yang bakal berlaku.
Manfaat buah dan khasiat daun durian belanda ini mungkin memberikan beberapa kebaikan tertentu kepada tubuh manusia.
Namun ia jelas tidak berkemampuan merawat penyakit-penyakit yang lebih serius seperti kanser kerana keberkesanannya tidak dapat dibuktikan dengan jelas.
Anda boleh memakan buah durian belanda untuk mendapat keperluan vitamin namun jangan sesekali mempercayai ia boleh merawat sel-sel kanser.
Untuk teh daun durian belanda pula, ia tidak disarankan untuk diminum kerana dikhuatiri kesan sampingan yang berlaku adalah lebih banyak daripada manfaat yang diberi.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Hello Health Group tidak menawarkan nasihat perubatan, diagnosis atau rawatan.
Fibromyalgia. https://www.mayoclinic.org/diseases-conditions/fibromyalgia/symptoms-causes/syc-20354780. Accessed June 23, 2022.
Phytochemical analysis and antioxidant activity of soursop leaf extract (Annona muricata Linn.). https://iopscience.iop.org/article/10.1088/1742-6596/1341/3/032027/pdf#:~:text=The%20ethanol%20extract%20of%20soursop%20leaf%20has%20antioxidant%20activity%20by,IC50%20of%20141%2C127%20%CE%BCg%20%2F%20mL.&text=Indonesian%20is%20known%20for%20using,since%20a%20long%20time%20ago. Accessed June 23, 2022.
Extract from soursop leaves can prevent the symptoms of fibromyalgia. https://www.eurekalert.org/news-releases/469459. Accessed June 23, 2022.
Anti-microbial Efficacy of Soursop Leaf Extract (Annona muricata) on Oral Pathogens: An In-vitro Study. https://www.ncbi.nlm.nih.gov/pmc/articles/PMC5198446/. Accessed June 23, 2022.
Soursop leaves. https://www.researchgate.net/figure/The-Yield-of-Soursop-Leaves-Extracted-With-70-Ethanol-Using-MAE_tbl1_337978503. Accessed June 23, 2022.
What Is Soursop? https://health.clevelandclinic.org/soursop-benefits/. Accessed June 23, 2022.
Anticancer Properties of Graviola (Annona muricata): A Comprehensive Mechanistic Review. Oxidative medicine and cellular longevity, 2018, 1826170. https://doi.org/10.1155/2018/1826170. Accessed June 23, 2022.
Ambil Tahu Berapa Bacaan Paras Gula Normal, Tak Boleh Terlalu Tinggi Atau Rendah!
3 Perkara Penting Anda Perlu Tahu Tentang Antibiotik
Ditulis oleh Muhammad Wa'iz Disemak pada 23/06/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.